**Apple II seeria** on 8-bitiste arvutite seeria, mida tootis Apple aastatel 1977–1993.

Mudelid
-------

### Apple II

Apple II originaalmudel
Esimene Apple II mudel tuli müüki 5. juunil 1977. Arvuti kasutas MOS Technology 6502 mikroprotsessorit taktsagedusega 1 MHz. Arvutil oli 4 kB muutmälu(võimalik oli osta liides, mis võimaldas suurendada mälu mahtu kuni 48 kilobaidini, audiokasseti liides programmide laadimiseks ja info salvestamiseks ning püsimällu sisse ehitatud Integer BASICu programmeerimiskeel. Arvuti originaalhind oli 1298 USA dollarit.

### Apple II Plus

Apple II Plus tuli müüki 1979. aasta juunis. Arvuti sisaldas programmeerimiskeelt Applesoft BASIC. Erinevalt Apple II originaalmudelist oli Apple II Plusil 48 kB muutmälu, mida võis lisakaardi abil suurendada 64 kB-ni. Muude näitajate poolest oli ta identne Apple II-ga.

### Apple II Europlus ja J-Plus

Kuna Apple II oli tohutult populaarne USA-s, otsustas Apple laiendada oma turgu Euroopasse ja Aasiasse. Euroopas tuli müüki Apple II Europlus. Parameetrite poolest oli ta identne Apple II Plusiga. Videoedastusmeetodiks oli värvilise NTSC-meetodi asemel ühevärviline PAL-meetod. Värvilise PAL-graafika jaoks oli vaja eraldi graafikakaarti. Jaapanis välja lastud mudelil J-Plus oli klaviatuur muudetud standardsest QWERTY-klahvipaigutusest jaapani Katakana paigutuseks.

### Apple IIe

Apple IIe kuvariga
Aastal 1983 tuli Apple turule uue mudeliga Apple IIe. See mudel erines eelmistest, kuna kasutas muudetud kiibistikku, klaviatuuri ja korpust. Arvutil oli 64 kB muutmälu, mida võis lisakaardiga laiendada 128 kB-ni. Arvutile võis juurde panna mälukaardi, mis võimaldas kasutada suurema eraldusvõimega ekraani. Apple IIe oli Apple II seeria kõige populaarsem mudel ja tihti rääkides Apple II-st peetaksegi silmas seda mudelit. Tegemist oli kõige kauem tootmises olnud Apple'i arvutiga, mida toodeti peaaegu muutusteta 11 aastat.

### Apple IIc

Apple IIc tuli välja aastal 1984. Seda reklaamiti kui esimest kaasaskantavat arvutit, kuna ta oli disainitud nii, et teda oleks lihtne kaasas kanda. Erinevalt tänapäevastest kaasaskantavatest arvutitest polnud IIc-l sisseehitatud kuvarit ega akut. Arvuti küljes oli mugavamaks kandmiseks käepide. Arvutile oli võimalik juurde osta vedelkristallkuvar, mis võttis vähem ruumi, kui tavaline kuvar. Kõrge hinna tõttu see aga populaarseks ei osutunud.

### Apple IIGS

Apple IIGS tuli välja 15. septembril 1986 ja erines radikaalselt eelmistest mudelitest. IIGS kasutas 16-bitist protsessorit, mis töötas sagedusel 2,8 MHz ja võimaldas paigaldada kuni 8 MB muutmälu. Arvuti võis ekraanile kuvamisel valida 4096 värvi vahel, kuigi korraga võis ekraanil olla ainult 4 värvi resolutsioonil 640×200 või 16 värvi resolutsioonil 320×200. Apple IIGS oli kõigi eelnevate Apple II mudelitega tagasiühilduv.

### Apple IIc Plus

Apple IIc Plusi mudel tuli turule aastal 1988. Kujult ja suuruselt meenutas ta IIc mudelit, erinevus oli selles, et uus mudel kasutas 5,25-tolliste diskettide asemel 3,5-tolliseid diskette ning toiteplokk oli viidud korpuse sisse. Arvuti kasutas oma aja kohta kiiret 4 MHz protsessorit ja toetas kuni 1 MB muutmälu.

### Apple IIe kaart

Apple IIe kaart oli lisakaart Macintoshi seeria arvutite jaoks. Sisuliselt oli tegemist kaardiga, mis emuleeris IIe arvutit Macintoshis. Kaart tuli välja aastal 1991.

Kloonid
-------

Apple II seeria arvuteid imiteeriti tihti teiste tootjate poolt nii USA-s kui ka välismaal. Need kloonid nägi tihti välja identsed Apple II arvutitega ja talitlesid sama moodi. Tihti anti neile ka erinevate puuviljade nimed (kuna Apple tähendab inglise keeles õuna). Mõned kloonid olid toodetud Apple'ilt saadud litsentsi alusel, kuid enamus oli valmistatud ilma Apple'i nõusolekuta. Apple üritas vahelduva eduga nende kloonide tootmist kohtu kaudu peatada. Tuntumad kloonid on näiteks Nõukogude Liidus toodetud Agat (vene keeles *Агат*), Saksamaal toodetud Basis 108 ja USA-s toodetud The Ace.

Mõju tööstusele
---------------

Apple II seerial oli tohutu mõju tehnoloogia tööstusele ja igapäevaelule. Apple II oli paljude inimeste jaoks esimene kokkupuude arvutitega, selle hind oli kesk-klassi inimestele taskukohane ja seda kasutati paljudes koolides õppe-eesmärkidel. Apple II populaarsus aitas kaasa arvutimängutööstuse ja tekstitöötlusprogrammide arengule. Apple II edu julgustas konkurente looma oma arvuteid mis suurendas veelgi personaalarvutite populaarsust, mis omakorda aitas kaasa interneti tekkele.

Apple ll ajaskaalal
-------------------

| Aasta | Käivitatud | Mudel | Seeria | Lõpetatud |
| --- | --- | --- | --- | --- |
| **1976** | 1. juuli | Apple I | Apple I | 1. september 1977 |

|  |  |  |  |  |
| --- | --- | --- | --- | --- |
| **1977** | 1. aprill | Apple II | Apple II | 1. juuni 1979 |

Apple II

|  |  |  |  |  |
| --- | --- | --- | --- | --- |
| **1979** | 1. juuni | Apple II Plus | Apple II | 1. detsember 1982 |
| Apple II EuroPlus | Apple II | 1. detsember 1982 |
| Apple II J-Plus | Apple II | 1. detsember 1982 |
| Bell & Howell | Apple II | 1. detsember 1982 |

|  |  |  |  |  |
| --- | --- | --- | --- | --- |
| **1980** | 1. september | Apple III | Apple III | 1. detsember 1981 |

Apple III

|  |  |  |  |  |
| --- | --- | --- | --- | --- |
| **1981** | 1. detsember | Apple III Revised | Apple III | 1. detsember 1983 |

|  |  |  |  |  |
| --- | --- | --- | --- | --- |
| **1983** | 1. jaanuar | Apple IIe | Apple II | 1. märts 1985 |
| 1. jaanuar | Apple Lisa | 68000 | 1. jaanuar 1984 |
| 1. detsember | Apple III Plus | Apple III | 1. aprill 1984 |

Apple IIe

|  |  |  |  |  |
| --- | --- | --- | --- | --- |
| **1984** | 1. jaanuar | Apple Lisa 2 (Macintosh XL) | 68000 | 1. aprill 1985 |
| 1. aprill | Apple IIc | Apple II | 1. september 1986 |

|  |  |  |  |  |
| --- | --- | --- | --- | --- |
| **1985** | 1. märts | Apple IIe Enhanced | Apple II | 1. jaanuar 1987 |

Apple IIc

|  |  |  |  |  |
| --- | --- | --- | --- | --- |
| **1986** | 1. september | Apple IIGS | Apple II | 1. oktoober 1989 |
| 1. september | Apple IIc Memory Expansion | Apple II | 1. september 1988 |

|  |  |  |  |  |
| --- | --- | --- | --- | --- |
| **1987** | 1. juuli | Apple IIe Platinum | Apple II | 1. november 1993 |

Apple IIGS

|  |  |  |  |  |
| --- | --- | --- | --- | --- |
| **1988** | 1. september | Apple IIc Plus | Apple II | 1. september 1990 |

|  |  |  |  |  |
| --- | --- | --- | --- | --- |
| **1989** | 1. oktoober | Apple IIGS (1 MB, ROM 3) | Apple II | 1. detsember 1992 |

|  |  |  |  |  |
| --- | --- | --- | --- | --- |
| **1991** | 1. märts | Apple IIe Card | Apple II | 1. mai 1995 |

Vaata ka
--------

* Macintosh
* Apple DOS

Viited
------

1. ↑  "Total share: 30 years of personal computer market share figures" Reimer, Jeremy (December 14, 2005).
2. ↑  "June 5, 1977: From a Little Apple a Mighty Industry Grows" June 5, 2007
3. ↑  "Inventors of the Modern Computer"[*alaline kõdulink*] Mary Bellis
4. ↑  "Apple II History Chap 6" apple2history.org.
5. ↑  "Apple II Europlus" computinghistory.org.uk
6. ↑  "Apple IIe" old-computers.com
7. ↑  "Apple announces the IIc" Miller, George
8. ↑  "Apple IIGS" oldcomputers.net
9. ↑  "Apple IIc Plus: How It's Different From The Apple IIc" support.apple.com
10. ↑  "Apple IIe Card" vectronicsappleworld.com
11. ↑  "Apples from Other Orchards: Apple II Clones" LEM Staff
12. ↑  "Apple IIGS (1MB, ROM 03): Specifications (Discontinued 12/92)". Originaali arhiivikoopia seisuga 13. juuni 2011. Vaadatud 2. jaanuaril 2012.

| * v
* r
Apple'i riistvara |
| --- |
| Mac | 

|  |  |  |  |  |  |
| --- | --- | --- | --- | --- | --- |
| Lauaarvutid | 

|  |  |
| --- | --- |
| Praegused | 
iMac • Mac Pro • Mac Mini |
| Lõpetatud | 
Apple I • Apple II • Apple III • Apple Lisa • Compact Macintosh • Macintosh II series • Macintosh SE • Macintosh SE/30 • Macintosh Classic • Macintosh LC • Macintosh Quadra • Macintosh Performa • Macintosh Centris • Power Macintosh • eMac |

 |
| Sülearvutid | 

|  |  |
| --- | --- |
| Praegused | 
MacBook Pro • MacBook Air |
| Lõpetatud | 
PowerBook • iBook • MacBook |

 |
| Serverid | 

|  |  |
| --- | --- |
| Praegused | 
Mac Pro • Mac Mini |
| Lõpetatud | 
Apple Workgrupp Server • Apple Network Server • Xserve |

 |

 |
| Seadmed | 

|  |  |
| --- | --- |
| Praegused | 
Apple TV • iPad (2 • 3 • 4 • Mini  • Air  • Pro)  • iPhone (4 • 4S • 5 • 5C • 5S)  • iPod (Classic • Nano • Shuffle • Touch) |
| Lõpetatud | 
Apple Interactive Television Box • iPod Hi-Fi • iPod Mini • Newton • Apple Pippin • PowerCD • Apple QuickTake |

 |
| Lisaseadmed | 

|  |  |
| --- | --- |
| Praegused | 
AirPort • Apple'i kuvarid • Magic Mouse • Apple Mighty Mouse • Magic Trackpad • Apple Remote • SuperDrive • Time Capsule • Apple Wireless Keyboard • Apple Keyboard • AirPods |
| Lõpetatud | 
iSight • Modems • Scanners |

 |
| Vaata ka | 
Macintoshi kloon |